RSG Landbou - Saterdag 11 Julie 2020
Werkskeppers sal Suid-Afrika se nuwe helde wees. Die landbousektor help veral om hierdie potensiaal te ontsluit. Die nuwe era wat ons binnegaan, vereis ‘n nuwe soort leierskap. Die bestuurshoof van die landbousakekamer, Agbiz, dr. John Purchase, gee raad oor hoe hedendaagse landboukwessies aangepak behoort te word. Produsente en landbousake-ondernemings het midde grendeltyd begin saamwerk om voedselhulp na behoeftige mense in plattelandse landbougemeenskappe te bring, en só te help om ’n humanitêre krisis te? te werk. Agbiz het dié waardekettingprojek vir hulpverlening saam met die georganiseerde landbou en ander belanghebbendes in die waardeketting begin en geko?rdineer. Purchase verduidelik hoe sulke inisiatiewe suksesvol aangepak kan word in die toekoms.
RSG Landbou - Vrydag 10 Julie 2020
Adele du Toit is die woordvoerder van die Suid-Afrikaanse Rooibosraad in Pretoria. Gegewe die uitdagings van 2020, bly rooibosboerdery winsgewend en volhoubaar. Afgesien van goeie nuus vir boere, bespreek sy ook die talle gesondheidsvoordele van rooibos. Nog ‘n landboupresteerder in die tyd van Corona, is slakboerdery. Mpumalanga-slakboer Wihan Coetser verduidelik waarom die afgelope paar maande suksesse en goeie nuus opgelewer het vir slakboere. Hy gee ook handige praktiese wenke aan aspirant slakboere.